Ötletes programokkal az Utazás Kiállításon

**Bükfürdő 80 négyzetméteres standdal és folyamatos programokkal várta az érdeklődőket a budapesti Hungexpo Vásárközpontban az idei évi Utazás Kiállításon. Az idei bemutatkozás érdekessége volt, hogy minden nap más tematikát követve derült ki, miért is érdemes Bükfürdőt választani a pihenés helyszínéül.**

Sörtérkép, golfoktatás büki gyógyvízből kreált koktél, aranymosó játék hívogatta a látogatókat standunkhoz. Ezeken kívül masszázs, golfautó, nyereményjáték, a büki gyógyvíz tündérei és jókedv várt mindenkit.

Belföldön Pécsen, Debrecenben, Szegeden és Veszprémben veszünk részt kiállításokon a tavasz folyamán.